**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ 2014 ԹՎԱԿԱՆԻ ՀՈՒՆՎԱՐԻ 22-Ի N 8-Ա, 2015 ԹՎԱԿԱՆԻ ՀՈՒՆՎԱՐԻ 15-Ի N 7-Ա ԵՎ 2016 ԹՎԱԿԱՆԻ ՀՈՒՆՎԱՐԻ 18-Ի N 8-Ա ՈՐՈՇՈՒՄՆԵՐՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Աբովյան համայնքի ավագանու քննարկմանը ներկայացվող նախագիծը մշակվել է «Նորմատիվ իրավական ակտերի մասին» օրենքի 33-34-րդ հոդվածների համաձայն։
Աբովյան համայնքի ավագանին վերջին տարիներին յուրաքանչյուր հաջորդ տարվա համար ընդունել է համայնքի սեփականություն համարվող հողամասերի վրա կառուցված ինքնակամ շինություններն օտարելու կամ վարձակալության իրավունքով տրամադրելու վերաբերյալ որոշումներ։ Նշված որոշումներում մինչև 2017 թվականը նշված չի եղել քաղաքացիներին կամ իրավաբանական անձանց սեփականության իրավունքով պատկանող բնակելի, հասարակական, արտադրական նշանակության շինությունների, ավտոտնակների զբաղեցրած և դրանց պահպանման ու սպասարկման համար առանձնացված այն հողամասերի օտարելու վերաբերյալ, որոնց նկատմամբ գրանցված է եղել քաղաքացիների կամ իրավաբանական անձանց վարձակալության կամ օգտագործման իրավունքը։ Արդյունքում՝ այն քաղաքացիները, որոնց պատկանող շինությունների զբաղեցրած հողամասերի վերաբերյալ որոշումները կայացվել են 2017 թվականից առաջ և պետական գրանցում չեն ստացել, հնարավորություն չունեն իրացնելու իրենց այդ իրավունքը։ Նշված խնդրի կարգավորման նպատակով անհրաժեշտություն է առաջացել Աբովյան համայնքի ավագանու 2014 թվականի հունվարի 22-ի N 8-Ա, 2015 թվականի հունվարի 15-ի N 7-Ա և 2016 թվականի հունվարի 18-ի N 8-Ա որոշումներում կատարել համապատասխան լրացում։

«Աբովյան համայնքի ավագանու 2014 թվականի հունվարի 22-ի N 8-Ա, 2015 թվականի հունվարի 15-ի N 7-Ա և 2016 թվականի հունվարի 18-ի N 8-Ա որոշումներում լրացում կատարելու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում, ինչպես նաև Աբովյան համայնքի բյուջեի եկամուտներում և ծախսերում փոփոխություներ չեն առաջանում:

 **ՀԱՄԱՅՆՔԻ ՂԵԿԱՎԱՐ ՎԱՀԱԳՆ ԳԵՎՈՐԳՅԱՆ**